Държавен вестник, бр. 77, 2011 г., стр. 39

БРОЙ  77	
Д Ъ Р Ж А В Е Н  В Е С Т Н И К 	
СТР.  39  
Раздел ІІІ
Контрол върху преобразуването от банката 
депозитар и независим одитор, информиране 
на притежателите на дялове и други техни 
права, свързани с преобразуването
Чл. 149. Банката депозитар на колективна 
инвестиционна схема, която участва в пре-
образуване, проверява дали информацията от 
съдържанието на плана за преобразуване по 
чл. 145, ал. 2, т. 1, 6 и 7 отговаря на изисква­
нията на закона, на правилата, съответно на 
устава и другите учредителни документи на 
тази колективна инвестиционна схема. 
Чл. 150. (1) Преобразуващата се колектив­
на инвестиционна схема, за която Република 
България е държава членка по произход, пре­
доставя на комисията заедно с документите по 
чл. 145, ал. 1 доклад, изготвен от независим 
одитор, в който са изложени резултатите от 
проверката на:
1. възприетите критерии за оценка на акти­
вите, а когато е приложимо – и на пасивите, 
към датата на изчисляване съотношението на 
замяна, посочена в чл. 154;
2. изплащаната парична сума за дял, когато 
изплащането на такава е предвидено;
3. метода за изчисляване съотношението 
на замяна, както и действителното съотно­
шение, изчислено на датата на изчисляване 
съотношението на замяна съгласно чл. 154.
(2) Копие от доклада на независимия одитор 
се предоставя безплатно при поискване на 
притежателите на дялове както на преобра­
зуващата се колективна инвестиционна схема, 
така и на останалите участващи в преобразу­
ването схеми и на надзорните органи.
(3) За целите на проверката по ал. 1 не­
зависим одитор може да бъде и независи­
мият одитор, заверил финансовите отчети 
на преобразуващата се или на приемащата 
колективна схема. 
Чл. 151. (1) Участващите в преобразуване 
колективни инвестиционни схеми, за които 
Република България е държава членка по 
произход, предоставят подходяща и точна 
информация на притежателите на дялове, 
която им позволява да направят информирана 
преценка за влиянието на преобразуването 
върху техните инвестиции и да упражнят 
правата си по чл. 152, съдържаща:
1. обстоятелства и обосновка на предло­
женото преобразуване;
2. възможното въздействие на преобразу­
ването върху притежателите на дялове, вклю­
чително, но не само, съществените разлики 
по отношение на инвестиционната политика 
и стратегия, разходи, очакван резултат, пе­
риодична отчетност и възможни отклонения 
в резултатите от дейността, както и когато 
е приложимо, изрично предупреждение към 
инвеститорите за възможна промяна в данъч­
ното им третиране след сливането;
3. всички специфични права на притежа­
телите на дялове по отношение на предло­
женото преобразуване, включително, но не 
само, правото за получаване на допълнителна 
информация, правото за получаване копие на 
доклада на независимия одитор при поискване, 
правото за изискване на обратно изкупуване 
или когато е приложимо, преобразуване на 
притежаваните от тях дялове без такса съ­
гласно чл. 152 и крайния срок за упражняване 
на това право;
4. процедурни въпроси и планираната 
ефективна дата на преобразуване;
5. копие от документа с ключова инфор­
мация за инвеститорите на приемащата, 
съответно новоучредената колективна инвес­
тиционна схема.
(2) Информацията по ал. 1 се предоставя 
на притежателите на дялове след издаване на 
разрешение за извършване на преобразуването 
от комисията в случаите по чл. 141, ал. 1 и 
2 или след издаване на разрешение от съот­
ветния компетентен орган от друга държава 
членка в случаите по чл. 148. 
(3) Предоставянето на информацията по 
ал. 1 се извършва до 30 дни преди крайния срок 
за подаване на искане за обратно изкупуване 
или ако е приложимо, за преобразуване без 
допълнителни такси съгласно чл. 152.
(4) Когато участваща в преобразуване 
колективна инвестиционна схема, за която 
Република България е държава членка по 
произход, е подала уведомление по чл. 136, 
тя предоставя информацията по ал. 1 и на 
официалния или на един от официалните 
езици на приемащата държава членка или на 
друг одобрен от нейните компетентни органи 
език. Преводът на информацията по ал. 1 на 
езика по изречение първо трябва да отразява 
точно и пълно съдържанието на оригинала и 
отговорността за изготвянето му е на колек­
тивната инвестиционна схема.
(5) Допълнителни изисквания към съдържа­
нието, формата и начина за предоставяне на 
информацията по ал. 1 се определят с наредба.
Чл. 152. (1) Притежателите на дялове в 
участваща в преобразуване колективна инвес­
тиционна схема, за която Република Бълга­
рия е държава членка по произход, могат да 
искат обратно изкупуване на своите дялове 
или когато е възможно, преобразуване на 
своите дялове в дялове на друга колективна 
инвестиционна схема с подобни инвестици­
онни цели, управлявана от същото управля­
ващо дружество или от друго дружество, с 
което управляващото дружество е свързано 
чрез общо управление или контрол или чрез 
съществено пряко или непряко участие, без 
за това да дължат други такси освен тези, 
свързани единствено с покриване на разходите 
за предсрочно прекратяване на инвестиции, с 
цел освобождаване на средства за удовлетво­
ряване на исканията за обратно изкупуване 
или преобразуване на дялове.